Macrodontia

se Systematisk inndeling

Macrodontia er en slekt av biller som hører til familien trebukker (Cerambycidae). Slekten inneholder en av verdens største biller, Macrodontia cervicornis.

Utseende 
Store til meget store (50-170 millimeter om man regner med kjevene) trebukker. Artene utmerker seg ved svært kraftige, forlengede kjever (mandibler) som utgjør en ikke ubetydelig del av kroppslengden, særlig hos hannene. Kroppsformen er avlang og nokså flat, pronotum har kraftige pigger på ytterkanten. Dekkvingene er gjerne mørke med lyst nettmønster, beina middels lange og nokså spinkle. Antennene er kortere enn kroppen, mot spissen ganske tynne.

Levevis 
Larvene lever i død ved, utviklingstiden er flere år. Disse artene holder til i tropisk regnskog.

Utbredelse 
Artene er utbredt i Sør- og Mellom-Amerika, fra Guatemala i nord til Argentina i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrodontiini
 Slekten Macrodontia Lepeletier & Audinet-Serville, 1830
 Macrodontia antonkozlovi Santos-Silva, 2016
 Macrodontia batesi Lameere, 1912
 Macrodontia castroi Marazzi, 2008
 Macrodontia cervicornis (Linnaeus, 1758)
 Macrodontia crenata (Olivier, 1795)
 Macrodontia dejeani Gory, 1839
 Macrodontia flavipennis Chevrolat, 1833
 Macrodontia itayensis Simoëns, 2006
 Macrodontia jolyi Bleuzen, 1994
 Macrodontia marechali Bleuzen, 1990
 Macrodontia mathani Pouillaude, 1915
 Macrodontia zischkai Tippmann, 1960

Eksterne lenker 
 
 Bildegalleri over Prioninae, inkludert flere Macrodontia-arter 
 cerambycidae.org - Macrodontia

Prioninae
Biller formelt beskrevet i 1830
Dyr formelt beskrevet av Pierre André Latreille